# TERVETULOA HAASTATTELUUN!

Tervetuloa osallistumaan työhaastatteluharjoitukseen haastateltavaksi. Tämän harjoituksen tarkoituksena on tarjota sinulle aidontuntuinen kokemus työhaastattelutilanteesta. Tavoitteena on auttaa sinua ymmärtämään vahvuuksiasi ja taitojasi sekä oppimaan vuorovaikutustaitoja. Kaikilla meillä on taitoja ja valmiuksia, jotka saadaan esiin tällaisilla harjoituksilla.

Alle on kerätty erilaisia työhaastattelukysymyksiä, joita voidaan kysyä harjoituksen aikana. Haastattelun kokonaiskesto on noin 10-15 minuuttia, ja se sisältää muutaman minuutin palautekeskustelun. Tutustu kysymyksiin ennakkoon ja mieti vastauksiasi. Kaikkia kysymyksiä ei välttämättä käydä läpi ja haastattelija voi lisätä myös omia kysymyksiään.

## Esittely & tutustuminen

* Kerro jotain itsestäsi.
* Miten kuvailisit itseäsi kolmella adjektiivilla?
* Miten ystäväsi kuvailisivat sinua?

## Taidot ja vahvuudet

* Mitkä ovat vahvuutesi?
* Missä haluaisit kehittyä paremmaksi?
* Millaisia taitoja sinulla on? (esim. kielitaito tai IT-taidot)
* Millaisia taitoja olet oppinut koulussa tai vapaa-ajalla, joita voisit hyödyntää työelämässä?

## Työn tekeminen

* Millainen olet mielestäsi työntekijänä?
* Työskenteletkö mieluummin yksin vai ryhmässä? Miksi?
* Mikä sinua motivoi?
* Pidätkö vastuunottamisesta vai seuraatko mieluummin muiden ohjeita?
* Oletko joutunut työskentelemään hankalan koulukaverin kanssa? Miten selvisit siitä tilanteesta?

## Työpaikka

* Millainen on mielestäsi hyvä työpaikka?
* Millainen on mielestäsi hyvä/huono johtaja?
* Millaisista työtehtävistä pitäisit?

## Haaveet ja tulevaisuus

* Missä näet itsesi 10 vuoden päästä? Onko sinulla unelma-ammattia, jota kohti haluat edetä?
* Jos saisit tehdä työksesi ihan mitä tahansa, mitä tekisit?

## Palaute

Käykää lopuksi haastattelijan kanssa lyhyt palautekeskustelu. Mikä haastattelussa meni hyvin? Mitä voisi parantaa tai kiinnittää erityistä huomiota?