# TERVETULOA HAASTATTELIJAKSI!

Tervetuloa osallistumaan työhaastatteluharjoituksen haastattelijaksi. Kiitos ajastasi! Tämän harjoituksen tarkoituksena on tarjota nuorelle aidontuntuinen kokemus työhaastattelutilanteesta. Tavoitteena on auttaa nuorta ymmärtämään hänen taitonsa ja vahvuutensa sekä oppimaan vuorovaikutustaitoja. Kaikilla meillä on taitoja ja valmiuksia, jotka saadaan esiin tällaisilla harjoituksilla.

Alle on kerätty erilaisia työhaastattelukysymyksiä, joita voit hyödyntää haastattelutilanteessa. Haastattelun kokonaiskesto on noin 10-15 minuuttia, ja se sisältää muutaman minuutin palautekeskustelun. Valitse eri teemoista muutama kysymys valintasi mukaan. Kaikkia kysymyksiä ei tarvitse kysyä ja voit lisätä joukkoon omia kysymyksiäsi.

## Esittely & tutustuminen

* Kerro jotain itsestäsi.
* Miten kuvailisit itseäsi kolmella adjektiivilla?
* Miten ystäväsi kuvailisivat sinua?

## Taidot ja vahvuudet

* Mitkä ovat vahvuutesi?
* Missä haluaisit kehittyä paremmaksi?
* Millaisia taitoja sinulla on? (esim. kielitaito tai IT-taidot)
* Millaisia taitoja olet oppinut koulussa tai vapaa-ajalla, joita voisit hyödyntää työelämässä?

## Työn tekeminen

* Millainen olet mielestäsi työntekijänä?
* Työskenteletkö mieluummin yksin vai ryhmässä? Miksi?
* Mikä sinua motivoi?
* Pidätkö vastuunottamisesta vai seuraatko mieluummin muiden ohjeita?
* Oletko joutunut työskentelemään hankalan koulukaverin kanssa? Miten selvisit siitä tilanteesta?

## Työpaikka

* Millainen on mielestäsi hyvä työpaikka?
* Millainen on mielestäsi hyvä/huono johtaja?
* Millaisista työtehtävistä pitäisit?

## Haaveet ja tulevaisuus

* Missä näet itsesi 10 vuoden päästä? Onko sinulla unelma-ammattia, jota kohti haluat edetä?
* Jos saisit tehdä työksesi ihan mitä tahansa, mitä tekisit?

## Palaute

Käy lopuksi nuoren kanssa napakka palautekeskustelu. Mikä haastattelussa meni hyvin? Tunnistitko nuoressa vahvuuksia, joita hänen kannattaa korostaa? Mitä hän voisi parantaa tai kiinnittää erityistä huomiota?